**4. PRAKTIKA: IRAKURKETA ERDI AROAN (Petrucci)**

Erdi Aroa [Europako](https://eu.wikipedia.org/wiki/Europa) [historiako](https://eu.wikipedia.org/wiki/Historia) aro bat da, [Antzinaroaren](https://eu.wikipedia.org/wiki/Antzinaroa) ondorengoa eta [Aro Modernoaren](https://eu.wikipedia.org/wiki/Aro_Modernoa) aurrekoa. Gutxi gorabehera [V. mendetik](https://eu.wikipedia.org/wiki/V._mendea) [XV. menderainoko](https://eu.wikipedia.org/wiki/XV._mendea) tartea hartzen du. Abiapuntutzat, [Mendebaldeko Erromatar Inperioaren](https://eu.wikipedia.org/wiki/Mendebaldeko_Erromatar_Inperioa) desagerpena du eta amaieratzat, berriz, Kolon Ameriketara iritsi zen urtea, 1492. urtea hain zuzen ere. Erdi Aroaren baitan historialariek beste azpi aro batzuk bereizten dituzte, hala nola, [Goi Erdi Aroa](https://eu.wikipedia.org/wiki/Goi_Erdi_Aroa), [Tarteko Erdi Aroa](https://eu.wikipedia.org/wiki/Tarteko_Erdi_Aroa) eta [Behe Erdi Aroa](https://eu.wikipedia.org/wiki/Behe_Erdi_Aroa).

**Ze ezaugarri ditu irakurketak Goi Erdi Aroan?**

* Intelektualaren eragiketa kultural propioa: isila eta bakartia da. Instruitu, ideiak komentatu edo kontrajartzeko erabiltzen da bakarrik edo berak aukeratutako pertsona batzuekin.
* Liturgikoa: publikoa eta okasio berezi edota zehatzetako egiten dena da, ahots ozenean ideiak manifestatzeko erabiltzen dena hain zuzen ere.
* Hiru irakurketa teknika: irakurketa isila (in silentio): ahots baxuko irakurketa, zeldako bakardadean garatzen zena; zurrumuru edo “ruminatio”: meditazioaren euskarri eta memorizazioaren tresna, zeldako bakardadean garatua; eta azkenik, ahots ozeneko irakurketa: teknika berezi bat eskatzen zuen eta kantuaren eta errezitazio liturgikoaren teknikari asko hurbiltzen zitzaion, jende aurrean eta komunitatearen presentzian garatua.
* Idazketa eta irakurketaren artean banaketa handia zegoen. Izan ere, testuaren irakurketa ulertzea errazten zuten tresna edo materialen gabezia zegoen, eta ondorio honek, irakurketa neketsua eragiten zien denei baita ere kultura handiko irakurleei.
* Irakurketa ekintza deletreatu mantsoaren mekanismoan oinarritzen zen.
* Idazketak bere konposaketaren lege propioak obeditzen zituen.
* Orokorki hedaturiko bi praktika zeuden: idazketa jarraiarena eta gaitasun gutxiagoko izkribuek harengana jotzen zutena, irakurtzailearen kaltea ekartzen zuena hain zuzen ere.
* Irakurketak ez zeukan harreman handirik arazo sozial eta kulturalekin, hau soilik idazketak ondorio bat izan zezan egiten zen eta honek ekarri zuen batere kulturarik gabeko izkribu kopuru itzel hura.
* Liburuak ia ez dira inoiz bere interlokutore naturala den irakurlearengana zuzentzen. Asmo bakarra, kasu honetan monastegiko monjeena, liburu horiek kopiatzen egin zuten esfortzuaren ordez arimaren salbamena iristeko beharrezkoak diren otoitzak iristearena da.
* Irakurketa eta idazketaren arteko banaketa ikus dezakegu, alfabetaturiko laiko edo elizgizonek irakurketa eta liburuekin inolako familikotasunik ez dutela ikustean.
* Baldintza ankerrak ziren eta irakurketa oso marjinatua zegoen garai hartan, ez baitzegoen praktika hau emateko espazio eta leku erosorik; gehienetan ziegetan edota klaustroan egiten ziren.
* Zenbait aldaketa eman ziren XI. mendean zehar idazketa eta irakurketa bera helaraziz: puntu ostean letra larria jartzea, paragrafoa amaitzean hitzak marratxoen bidez banatzea, idazketa banatua finkatzea…
* Europar kultura idatziak XII eta XIII. mendeetan ere aldaketa sakonak izan zituen: irakurketa eta idazketa hedatzearen gorakada, produkzioa apurka igotzea, egitura eta kultur instituzioak sortzea ( eskolak, unibertsitateak…).
* Produktuen zirkulazio biziagoak, irakurketaren beharra sortu zuen. Azken honek liburuen eskaria izugarri handitu zuen: eskolastiko-unibertsitari testu-liburuak sortuz.
* Eskolastiko- unibertsitari liburuaren ezberdintasunak: formatu handikoa da, idazkera bi zutabe estuen artean burutua, testu trinkoagoa, testuaren egitura hobe eta ulerpen hobea. Testua berrezagutzeko gai diren sekzio txiki bidez akzesibleago da.
* Profesional ( mediku, irakasle, teologo, notario…), laiko zein erlijiosoak eratu edota sortu behar horrek testuaren xehatzea ekarri zuen: paragrafo markak, aurkibideak, deiak…markatuz irakurketa xamurrago eta erosoago bat eginez.
* Ekintza intelektualaren etapa ezinbesteko bihurtzen denez, idazteko irakurtzen da. Irakurketa azkarragoa da eta irakurketa aurretiaz antolatzen denez zehaztu daitekeen zerbaitetan bilakatzen da.
* Espazioari dagokionez ere aldaketa nabaria da, izan ere, ziegetan irakurtzetik, liburutegietan ( apaletan liburuxkaz beteriko geletan) irakurtzera pasa ziren, honek jendearen irakurketarako jarrera baikorragoa sortaraziz.
* Irakurketaren ideologiak erabateko aldaketa jaso zuen: intelektualen irakurketa pribatuak aldatu egin ziren, bereziki idazketa eta irakurketa bat egin zirelako, bide batez idazketa koaderno itxitan, orrietan, liburuxketan emanda, praktika antolatuago eta hornituago bat sortuz. Handik aurrera irakasle publikoaren figura nagusituko da.
* Hizkuntza arruntaz (bortitzez) eginiko lan literarioak sortu ziren alfabetatzea helarazi egin zelako Europan. Lan hauen irakurle edonor zen, nahiz eta batez ere elebidun ez zirenak, eta prestakuntzarik ez zutenak izan: merkatariak, artisauak artistak…Horregatik asmatu zuten irakurketa eredu berri bat. Hala ere esan beharra dago zenbait apaiz eta notariok ere irakurtzen zutela lan hau.
* Ezberdintasunak zeuden liburua produzitzeko moduan: hizkuntza arruntagoa eta ilustrazio gehiagorekin. Eta kontserbatzeko garaian, familiako kutxan gordetzen zen paper preziatuekin batera.
* Ondorio moduan, jakin dezakegu Goi Erdi Aroan idazketa eta irakurketa gizarte maila ezberdinetara iritsi zela, maila bakoitzean mota bateko zein besteko ezaugarriak zituen idatzia eginez eta eskainiz.

**Ze ezaugarri ditu irakurketak Behe Erdi Aroan?**

* Irakurketa Aristokrata zen, gizarte maila batean soilik esklusibotasuna zuena: Europar gorteetan. Goi Erdi Aroko irakurketarekin ez zuen zer ikusirik, pertsonen portaerarekin erlazio handia hartzen zuelako eta eskolastikar edo burges irakurketarekiko asko ezberdintzen zelako.
* Ereduei dagokienez, kortesau usadio edo baldintzei erantzuten dien pergaminozko liburua da.
* Forma: formatu ertain zein txikia zuen idatziak, bi zutabetako idazkera formalean idatzia zen, eta kasuen arabera gehiago apaindua edo ez, eta komentaketarik gabea.
* Espazioa: eskura dituzte gorteetako zenbait leku sozial handi: saloiak, lorategiak, parkeak, gela handiak…
* Elkarrizketa, musika eta gorputz arteak barne dituen “paideia” konplexuago eta organikoago batean sartzen da, paseoa, jolasa, dantza, esgrima eta musikak lagundurik.
* Elizgizonaren eta merkatariaren irakurketa gizonezkoena den bezala, azken hau, kortesau hau, emakumearena da.
* XIV eta XV. mendeetan zehar zenbati burges eta burges txikik alde batera utzi zituzten orain arte emandako berrikuntza guztiak eta hiruzpalau mende atzera jo zuten, karolinar hizkiaren antzeko letra txikiz eta jarraiaz idatzitako lanetara joz. Horrek liburu formatu berri bat sortu zuen: formatu ertaina, iruzkin eza, testuaren antolaketa finkoaren ezabatzea… ekarri zuena.
* Irakurketa moduen aldaketagatik berriro ere praktika mantsoago eta erreflexiboago batera itzuli zen.
* Berrikuntza garrantzitsuena eta aurrerago inprentaren ezaugarri bilakatuko dena: sistema grafikoaren modifikazioa zen, non elementuak lerroan bata bestearen ondoan indibidual dimentsioa hartuz aurkitzen ziren.
* XV. mendeko irakurketa metodologiek eta materialek Behe Erdi Aroan oraindik zirauten: mobiliarioa, utilajea edo irakurketa lekuen xedapenarentzat, kultura eskolastiko- unibertsitarioan egindako arauek, tradizioari zitzaion errespetuak…
* XV.mendeko azken laurdenera arte, beraz, ez da hausturarik emango aurreko irakurketarekin. Benetako haustura ekarri zutena hiru berrikuntzak hauek izan ziren: Estatuko Liburutegiaren sorrera, liburu eskuizkribu zein inpresioen presentzia bateratua irakurketa sisteman, eta azkenik, “Enchiridion manuala” moduan ezagutzen zen irakurlearen liburu txikia.
* Testuinguru honetan, Angelo Poliziano, irakasle eta garaiko filologo garrantzitsuena zen honek, bere egiten zuen irakurketa, erlazio aske eta eroso bat mantenduz honekin. Bere irakurketa hau sarritan instituzionalizatua zegoenetik eta tradizional moduan hartzen zenetik at ematen zen, dimentsio fisiko eta intelektuala hartuz. Bere irakurketa, hitz batean esanda, Aro Modernoa ikasitako gizonaren irakurketan islatzen zen.

**Irakurketa gaur egun: zer, nola, zergatik, zertarako, non, testu- formatua…**

* Gaur egun egiten den irakurketa, “irakurketa derrigortua” da gehienetan eta ez irakurtzea plazer bezala hartzen duen pertsona batek egiten duen irakurketa. Izan ere, irakurtzen ditugun liburu gehienak derrigorrez irakurtzen ditugu, eskolan irakurtzera derrigortu dizkigutelako. Horrek, jendeari irakurtzeko grina itzaltzen dio. Bestetik, “plazerrez” edo interesez irakurtzen duguna sare-sozialeko informazio bera izango litzateke, mugikor edo ordengailuetatik. Beraz, formatzeko, informatzeko edo gustuko dutelako irakurtzen duten pertsonak ez dira asko, batez ere gazte jendearen artean.
* Liburu fisikoak, oso jende gutxik erosten ditu. Izan ere, teknologia berriekin dena azkarragoa eta errazagoa da; e-book delakoetan esaterako, edozein liburu dohain jetsi daiteke, eta ez dizu etxean inongo espaziorik okupatzen. Hala ere, e-book eta halako liburu birtualek, ez dute liburu fisikoen testura ez usaina, benetako liburu baten goxotasuna bera.
* Lekuari dagokionez, gaur egun edonon irakur dezakegu. Izan ere, e-book-ak edonora eraman ditzakezu ez baitute pisatzen ezta okupatzen ere. Presaka bizi garenez, ez dugu irakurtzeko leku lasai eta eroso bat bilatzen, ezta ere irakurtzen ari garen horri denbora eta atentzioa eskaintzen, garai batean egiten zen bezala. Edozein leku eta unetan irakurtzen dugu finean.
* Hasieran esan bezala, unibertsitate zein eskolako lanetarako irakurtzen da gehienbat: testuliburuak, gidak, nobelak… Behartutako liburuak dira, pertsona bakoitzaren interes eta gustuak kontutan hartzen ez dituztenak. Beraz, plazerrez edo nahiagatik irakurtzen duten pertsonen ehunekoa jeitsi egiten da, eskolan irakurtzen dituzten liburuez nazkatu egiten baitira. Gustura irakurtzen dutena, kotilleoa edo sare- sozialetako informazioa izaten da.

Beraz, ondorio moduan, esan dezakegu, gaur egun gazte gehienek behartuta irakurtzen dutela eta ez plazerragatik. Horrek liburuak gorrotatzera eramaten ditu, eta benetan beraiei gustatzen zaizkien liburuak ez aurkitu ezta irakurtzera. Eskolako testuliburuek edo derrigortutako nobelek ez dute benetan liburuen benetako esentzia eta jakintza azaleratzen. Liburuetako jakintza eta plazer horri, norberak aurkitu behar duen gauza dela iruditzen zait, eta benetan aurkitzeko ahalegintzea merezi duena.